recursal/SuperWikiNEXT-32B huggingface dataset:
הדרגומן המלטזי וינצ'נצו בֶּלוּטי, מנהל מסעהּ הראשון של משפחת טובין בלבנט
**קתרין טובין** (Catherine Ellis Tobin ,Lady Tobin; אנגליה, אוקטובר 1812 – אנגליה, 23 באפריל 1903) הייתה סופרת בריטית בת התקופה הוויקטוריאנית, שערכה מסעות במזרח ובמהלכם שהתה בארץ ישראל.

קורות חייה ומעשיה
-----------------

קתרין אליס, בת חבל קמברלנד בצפון אנגליה, נישאה ב-1835 לתומאס טובין (Thomas Tobin) מליברפול, והשניים השתקעו סמוך לקורק שבדרום אירלנד, שם ניהל טובין את מפעל אבק השרפה שבבעלות משפחתו. בני הזוג היו שותפים לעניין בעתיקות ובמסעות וב-1853–1854 סיירו בצפון אפריקה, במצרים, בסיני בנגב, בארץ ישראל, בעבר הירדן, בסוריה, בטורקיה וביוון. הם לוו בפמליה של מורי דרך, שומרים וסבלים בניהולו של הדרגומן המלטזי וינצ'נצו בֶּלוּטי. אחרי נפילת בנם היחיד, ליונל, במהלך המרד ההודי הגדול, יצאו שוב למסע במזרח. נתיב מסעם זה במצרים, בארץ ישראל ובסוריה, במרוצת 1860–1861, דמה במידה רבה לנתיב שבו עברו במסעם הקודם. באמצע המאה ה-19 הייתה הדרך שעשו בני הזוג כבר מוכרת, כבושה, בטוחה ונוחה יחסית. בפתח ספרהּ הקדים בעלה מעין התנצלות על הוצאת הספר כאשר "נושא המסעות במזרח כבר טופל במלואו וכהלכה", והסביר כי הכתיבה שימשה מרפא לנפשה של אשתו באבלהּ.
אחרי מות בעלה ב-1881 עקרה קתרין טובין ללונדון ואחרי כן לבית גיסהּ באיסטהם שבמחוז מרזיסייד, סמוך לליברפול, שם מתה ונקברה.

קתרין טובין חיברה שני ספרים על מסעותיה: "צללי המזרח" (Shadows of the East, 1855) ו"אדמת נחלה" (The Land of Inheritance, 1863), שכותרתו המשנית הייתה "ביקור חוזר בזירות המקרא" (Bible Scenes Revisited). הספרים נערכו במתכונת של יומן דרכים ובהם פורטו חוויות אישיות. עוד קודם לכן תרגמה טובין לאנגלית את מכתביו של פול-אמיל בוטה על התגליות הראשונות בנינווה (Illustration of Discoveries at Nineveh, 1850).

קישורים חיצוניים
----------------

ויקישיתוף מדיה וקבצים בנושא **קתרין טובין** בוויקישיתוף
ספר זמין ברשת ספרה Land of Inheritance זמין לקריאה במרשתת

* מבחר איורים מתוך Shadows of the East
* מבחר איורים מתוך Land of Inheritance

הערות שוליים
------------

1. ↑  28 באוקטובר 1812 נרשם כתאריך טבילתה
2. ↑  ב-1858, בפעולה לשחרור המצור על בית הממשל בלאקנאו
3. ↑  שמו של הספר לקוח מהתרגום לאנגלית של הפסוק בספר דברים (כ"א, 23): "וְלֹא תְטַמֵּא, אֶת-אַדְמָתְךָ אֲשֶׁר יְהוָה אֱלֹהֶיךָ נֹתֵן לְךָ נַחֲלָה"

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007603903605171
* LCCN: nb2010022146
* VIAF: 148014998
* WorldCat: lccn-nb2010022146

 |
תחנת הכוח לה ראנס
**תחנת הכוח לה ראנס**
(למפת ברטאן מוגדלת)רןרן
ואןואן
קמפרקמפר
סן-בריוסן-בריו
ברסטברסט
**תעלת למאנש**
**האוקיינוס  
האטלנטי**
**פיי דה לה לואר**
**נורמנדי**תחנת הכוח לה ראנס**תחנת הכוח לה ראנס**(למפת ברטאן רגילה)רןרן
ואןואן
קמפרקמפר
סן-בריוסן-בריו
ברסטברסט
**תעלת למאנש**
**האוקיינוס  
האטלנטי**
**פיי דה לה לואר**
**נורמנדי**תחנת הכוח לה ראנס**תחנת הכוח לה ראנס**
**תחנת הכוח לה ראנס** היא תחנת כוח הנמצאת בשפך נהר הראנס (La Rance) בחבל ברטאן שבצפון החוף האטלנטי של צרפת. התחנה מפיקה חשמל מניצול האנרגיה הטמונה בתופעת הגאות ושפל.

היסטוריה
--------

בניית התחנה החלה ב-20 ביולי 1963 והסתיימה כשלוש שנים לאחר מכן. התחנה נחנכה ב-26 בנובמבר 1966. עלות הקמת התחנה הייתה כ-620 מיליון פרנקים (מעל 500 מיליון אירו במונחים של 2005).

עקרון הפעולה
------------

בבסיס התחנה עומד סכר באורך של 750 מטר על שפך הנהר, היוצר מאגר המסוגל לקלוט בתוכו בעת הגאות 180 מיליון מטר מעוקבים של מי ים. בעת השפל, המים האגורים זורמים חזרה אל הים בכח הכבידה, ובדרכם מסובבים את הטורבינות המפיקות את החשמל.

על מנת להגדיל את ניצולת התחנה גם לשעת הגאות (בה מתמלא המאגר), הטורבינות הן דו כיווניות, כך שגם זרם המים הממלא את המאגר משמש להפקת חשמל. 

בתחנה מותקנות 24 טורבינות בהספק של 10.3 מגה-ואט כל אחת. התחנה מספקת 3% מתצרוכת החשמל של מחוז ברטאן.

ראו גם
------

* גאות ושפל
* אנרגיית גאות ושפל

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **תחנת הכוח לה ראנס** |

* Un premier site web sur l'Usine marémotrice de la Rance אתר התחנה (בצרפתית)
**היכל התרבות** היא תוכנית בידור הומוריסטית ישראלית, בכיכובם של אדיר מילר ושלישיית מה קשור, ששודרה בערוץ 2, במסגרת זכיינית השידור רשת בשנים 2005–2006.

פורמט
-----

התוכנית, הדומה בסוגה ל"רק בישראל", "שידורי המהפכה" ו"ארץ נהדרת", עוקבת אחר חדשות עולם הבידור בצורה סאטירית ופרודית, בעזרת פאנל דמויות רחב, בהנחייתו של אדיר מילר. בין הדמויות המפורסמות בתוכנית ניתן למצוא חיקויים של נינט טייב, רונאלדיניו, שירי מימון, רינו צרור, גיל ריבה, פיני חדד ונתי לוי, בנוסף לדמויות פיקטיביות, כמו כתבת הרכילות רננה או כתבי השטח חליל וג'אבר.

פורמט התוכנית "היכל התרבות – מגזין התרבות של ישראל", ששודרה ב"רשת" נוצר על ידי אדיר מילר, שכיכב בה לצד "שלישיית מה קשור". הרביעייה הציגה מדי שבוע פרודיה מושחזת ועדכנית על עולם הבידור הישראלי ועל המתרחש בו, בעזרת מערכונים וקטעי אולפן. אל צוות התוכנית הצטרפו כותבים רבים אשר הביאו למסך מערכונים, דמויות חדשות, ועושר תוכניתי רב.

הפקה ושידור
-----------

התוכנית עלתה לשידור בספטמבר 2005 בימי ראשון, אך עברה לימי רביעי כדי להימנע מפגיעה ברייטינג של התוכנית כתוצאה משידור משחקי ליגת העל בכדורגל באותו יום בערוץ 10.

פרק הבכורה זכה לרייטינג של 23.1%.

הסדרה שודרה גם ברשת פרטנר תקשורת, לקוחות שירות 3G, לפני שידורה בטלוויזיה.

החל מ-2011 התוכנית שודרה בשידורים חוזרים בערוץ HOT קומדי סנטרל.

קישורים חיצוניים
----------------

* "היכל התרבות", במיזם "אישים" לתיעוד היצירה הישראלית
* "היכל התרבות (אורכב 28.05.2020 בארכיון Wayback Machine)" - האתר הרשמי

**ביקורות**

* אהוד אשרי, היזהרו בבני עניים, באתר הארץ, 5 בספטמבר 2005
* אורן פרסיקו, ‏מצחיק, אבל בקושי, באתר גלובס, 5 בספטמבר 2005

הערות שוליים
------------

1. ↑  רותה קופפר, משחק מקדים, באתר הארץ, 4 בספטמבר 2005
2. ↑  אריאל פלקסין, עכבר העיר, איך הפך אדיר מילר לפצצת רייטינג?, באתר הארץ, 22 באפריל 2010
3. ↑  רותה קופפר, התוכנית החדשה של אדיר מילר ו"מה קשור" תעלה בספטמבר, באתר הארץ, 22 באוגוסט 2005
4. ↑  יעל גאוני, ‏רשת לא תילחם בכדורגל: תעביר את "היכל התרבות" ו"משחק מכור" ליום ד', באתר גלובס, 11 בספטמבר 2005
5. ↑  יעל גאוני, ‏23.1% רייטינג לפרק הבכורה של "היכל התרבות", באתר גלובס, 5 בספטמבר 2005
6. ↑  יעל גאוני, ‏פרטנר תשדר בדור השלישי את מערכוני "היכל התרבות", באתר גלובס, 1 בספטמבר 2005
**ג'יימס "ג'ים" סטיבן ברגמן** (באנגלית: **James "Jim" Steven Bregman**;‏ נולד ב-17 בנובמבר 1941) הוא ג'ודוקא יהודי-אמריקאי. זוכה מדליית ארד אולימפית (טוקיו 1964) ומדליית ארד באליפות עולם (ריו דה ז'ניירו 1965). הוא אלוף פאן-אמריקה (גואטמלה סיטי 1965), אלוף המכביה (1965) ואלוף ארצות הברית (1964). מייסד ומנהל איגוד הג'ודו בארצות הברית וכיהן 3 קדנציות כנשיא האיגוד.

ביוגרפיה
--------

ברגמן נולד וגדל בארלינגטון וירג'יניה. הוא החל להתאמן בג'ודו בגיל 12. בהמשך הוא התאמן בקולג' ביפן.

### מדליית ארד אולימפית

באולימפיאדת טוקיו (1964) נערכו לראשונה תחרויות ג'ודו במשחקים האולימפיים והוא זכה במדליית ארד.

ברגמן זכה במדליית זהב במכביה השביעית באוגוסט 1965. באוקטובר אותה שנה הוא זכה במדליית ארד באליפות העולם שנערכה בריו דה ז'ניירו ובכך היה לאמריקאי הראשון שזכה במדליה באליפות עולם בג'ודו ובמדליית זהב באליפות פאן אמריקה בג'ודו.

בשנת 1966 הסתיימה הקריירה הספוטיבית שלו לאחר שעבר ניתוח בברך.

בשנת 1968 היה בין מייסדי איגוד הג'ודו בארצות הברית וכיהן 3 קדנציות כנשיא האיגוד.

קישורים חיצוניים
----------------

* ג'יימס ברגמן, באתר olympedia.org
* ג'יימס ברגמן, באתר איגוד הג'ודו העולמי
* ג'יימס ברגמן, באתר JudoInside.com
**ג'יימס בוון** (באנגלית: **James Bowen**; ‏ נולד ב-5 במרץ 1979) הוא סופר ונגן רחוב בריטי שהתפרסם בזכות סיפרו האוטוביוגרפי "**חתול רחוב ושמו בוב**" שהפך במהירות לרב-מכר עולמי.

ביוגרפיה
--------

בוון נולד בסארי בבריטניה. הוריו התגרשו כשהיה בן שלוש והוא עבר להתגורר עם אמו ואביו החורג באוסטרליה.

הוא לא הסתדר בבית עם אביו החורג וגם לא בבית הספר. בגיל חמש עשרה נשר מבית הספר והחל להשתמש בסמים. בגיל שמונה עשרה שלחה אותו אמו לגור בלונדון עם אחותו למחצה בתקווה שזה ישנה אותו. הוא התקשה להשיג עבודה, הידרדר לסמים קשים ונזרק מבית אחותו. גם אביו סירב לקבלו והוא הפך לחסר בית והתגורר ברחובות לונדון. לבסוף התקבל לתוכנית שיקום עירונית, קיבל דירת מגורים ממחלקת הרווחה בטוטנהאם וכן החל בטיפול במתדון המשמש תחליף להרואין לצורך גמילה מסמים. לפרנסתו עבד כנגן גיטרה ברחובות באזור קובנט גרדן.

ערב אחד, בתחילת אביב 2007, חזר לביתו וגילה חתול ג'ינג'י שוכב בחדר המדרגות. בתחילה התעלם ממנו כי לא רצה לקבל אחריות על יצור נוסף בשעה שהיה לו מספיק קשה לקחת אחריות על עצמו. החתול המשיך לשכב באותו מקום ולמחרת ראה בוון שהוא פצוע במצב תזונתי גרוע וקרחות בפרווה. רחמיו נכמרו על החתול ובשארית כספו סידר לו טיפול וטרינרי שכלל טיפול בפצעים וסירוס והכניסו לדירתו. הוא קרא לחתול בוב על שם הדמות של "קילר בוב" מהסדרה טווין פיקס. בוון טיפל בבוב עד שהבריא ושילח אותו לדרכו בתקווה שלא ייפגשו יותר.

כאשר הלך לעבודתו כנגן רחוב עקב בוב אחריו, התגנב לאוטובוס וקפץ על כתפו. הם הגיעו לקובנט גרדן. בוון החל לנגן ובוב לצידו. באותו יום הרוויח בוון הרבה יותר מביום רגיל. אנשים היו עוצרים לצילום ונותנים כסף ברוחב לב. תוך זמן קצר השתנה מצבו של בוון. הוא נגמל מסמים, רואיין בטלוויזיה והוא ובוב הפכו לחביבי התקשורת ולידוענים. הסיפור על חתול הרחוב שהציל את בעליו זכה להתעניינות וירלית בפייסבוק, טוויטר ויוטיוב.

ספרים
-----

* **חתול רחוב ושמו בוב**, נכתב על ידי בוון והסופר ג'רי ג'נקינס ויצא לאור ב-2012. תוך זמן קצר הוא הפך לרב מכר עולמי. נמכר בבריטניה בלבד ביותר ממיליון עותקים ותורגם ל-30 שפות.
* **העולם לפי בוב**, ספר המשך, יצא ב-2013 וזכה גם הוא להפוך לרב מכר
* **בוב: לא חתול רגיל**, גרסה מותאמת לילדים של "חתול ושמו בוב", יצא ב-2013.
* **שמי הוא בוב**, ספר מאויר לילדים ובו תיאור דמיוני של חייו של בוב לפני שנפגש עם בוון. יצא ב-2014.

ב-2016 הופק סרט לפי "חתול רחוב ושמו בוב".

לקריאה נוספת
------------

* **ג'יימס בוון**: **חתול רחוב ושמו בוב**, תרגום קטיה בנוביץ', הוצאת "אסיה", 2015

קישורים חיצוניים
----------------

ויקישיתוף מדיה וקבצים בנושא **ג'יימס בוון** בוויקישיתוף
* ג'יימס בוון, ברשת החברתית פייסבוק
* ג'יימס בוון, ברשת החברתית טוויטר
* "חתול רחוב ושמו בוב", במסד הנתונים הקולנועיים IMDb (באנגלית)
* ג'יימס בוון ובוב - ביקורת

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987009645200405171
* BIBSYS: 13021260
* BNE: XX5360950
* BnF: cb16706402f (data)
* CiNii: DA17990111
* GND: 1044554924
* ISNI: 0000 0003 9513 1240
* LCCN: nb2012026967
* LNB: 000202701
* NDL: 001157373
* NKC: xx0176265
* NLP: A27946277
* NTA: 35120525X
* RERO: 02-A003034394
* SELIBR: 383577
* SUDOC: 172244943
* VIAF: 289832901
* WorldCat: lccn-nb2012026967

 |
**לינה מדינה** (**Lina Vanessa Medina Vásquez** ; נולדה ב-27 בספטמבר 1933) היא פרואנית שילדה בגיל חמש שנים, שבעה חודשים ו-17 ימים ובכך הייתה ליולדת הצעירה ביותר הידועה בהיסטוריה.

הילדה התחילה לקבל את המחזור החודשי בגיל שמונה חודשים. היו לה שחלות של אישה בוגרת, כנראה כתוצאה ממחלה הורמונלית. בגיל ארבע היו לה שדיים מפותחים ושער ערווה.

עם התנפחות הבטן בשלבים המוקדמים של הריונה החשש היה לגידול בבטנה, והיא הובאה לבית-החולים על ידי הוריה כשהייתה בת 5. אך בבית החולים קבעו שמדובר בהריון וכי מדינה אוחזת כבר בחודש השביעי להריונה. ד"ר חררדו לוזדה גם לקח את מדינה ללימה, בירת פרו, כדי שמומחים אחרים יוודאו שהיא אכן בהריון. ב-14 במאי 1939, חודש וחצי לאחר האבחון הראשוני, היא ילדה בן בניתוח קיסרי שבוצע על ידי המנתחים ד"ר חראדו לוסאדה (Lozada) וד"ר בוסלו (Busalleu) והמרדים ד"ר קולרטה (Colareta).

בתחילה, הואשם אביה בכך שהוא אבי התינוק ונכלא בעוון גילוי עריות; הוא שוחרר לאחר מכן מחוסר ראיות. זהות אבי התינוק אינה ידועה. הבן, חררדו (נקרא על שם הרופא שלה), שקל בלידה 2.7 קילוגרם. בשנות ילדותו המוקדמות גדל הילד באשליה שמדינה היא אחותו, אך בגיל 10 נודע לו שהיא למעשה אמו. הוא גדל והיה בריא, ומת ב-1979 בגיל 40 כתוצאה ממחלה שפוגעת במח העצם. אין קשר מוכח בין מחלתו לבין הגיל הצעיר של אמו כשילדה אותו.

לכשבגרה, נישאה לינה לראול חוראדו, והביאה איתו ילד ב-1972. הזוג מתגורר במחוז עני בלימה שנקרא "שיקגו הקטנה". מדינה איננה מדברת על הנושא בפומבי וסירבה לריאיון עם רויטרס בשנת 2002.

קישורים חיצוניים
----------------

* היולדת הצעירה ביותר, באתר סנופס (באנגלית)
* האמא הצעירה בעולם (באנגלית)
* הילדה-אמא הפרואנית גדלה, 18 בספטמבר 1949, שיקגו טריביון (באנגלית)
* כולם חשבו שלילדה בת ה 5 יש גידול – עד שהאמת המחרידה והמזעזעת נחשפה, באתר דיילי באזז, 26 במאי 2017
* תמונתה של לינה בזמן ההיריון, בידיעה על המקרה שפורסמה ב-31 במאי 1939
**פונשו אדאולו** (באנגלית: **Funsho Adeolu**; נולד ב-9 במאי 1968) הוא שחקן קולנוע, במאי קולנוע ומפיק קולנוע ניגרי.

ביוגרפיה
--------

אדאולו נולד באונדו שבמערב ניגריה. הוא השתתף בסרט הדרמה "Countdown at Kusini" (אנ') (בתרגום חופשי לעברית: ספירה לאחור בקוסיני), בו הוא שיחק את מנהל הכפר. בשנת 2012, אדאולו השתתף בסרט הדרמה "Heroes & Zeros" (אנ') (בתרגום חופשי לעברית: גיבורים ואפסים) עם השחקנים אקין לואיס (אנ'), אולו ג'קובס (אנ') ובימבו אקינטולה (אנ').

פילמוגרפיה מובחרת
-----------------

* The Cobweb‏ (1955)
* Cool Red‏ (1976)
* Heroes & Zeros‏ (2012)
* The Antique‏ (2014)
* The Tribunal‏ (2017)
* Alangba‏ (2017)
* Last Days‏ (2018)

חיים אישיים
-----------

אדאולו נשוי לוויקטוריה אדאולו משנת 2005 ולהם שני בנים.

קישורים חיצוניים
----------------

* פונשו אדאולו, ברשת החברתית אינסטגרם
* פונשו אדאולו, במסד הנתונים הקולנועיים IMDb (באנגלית)

הערות שוליים
------------

1. ↑  My wife is simple, homely... and I love it that way---Funsho Adeolu,‏ RONKE KEHINDE, באתר "Nigeria Films"
2. ↑  Funsho Adeolu Biography, Profile, Movies, Latest News & Life History,‏ naija gists, באתר "NaijaGists.com"‏, 21 באוקטובר 2012

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"פונשו אדאולו"**.
אירועים בולטים בעולם
--------------------

פרק זה לוקה בחסר. אנא תרמו לוויקיפדיה והשלימו אותו. 
### מלחמה ופוליטיקה

#### מלחמות

#### סכסוכים לאומיים ואזוריים

#### אירועים פוליטיים משמעותיים

* 140 - פיוס הראשון יורש את היגינוס על כס האפיפיור
* 142 - בניית חומת אנטונינוס - גבול הכיבוש הרומי בסקוטלנד.
* 142 - התאולוג הנוצרי מרקיון מכריז כי התנ"ך אינו עולה בקנה אחד עם הנצרות.
* 21 באפריל 147 - מסיבות גדולות לרגל יום השנה ה-900 של רומא.

כלכלה
-----

פרק זה לוקה בחסר. אנא תרמו לוויקיפדיה והשלימו אותו.

אסונות
------

פרק זה לוקה בחסר. אנא תרמו לוויקיפדיה והשלימו אותו.

התנקשויות, חיסולים, וניסיונות התנקשות
-------------------------------------

פרק זה לוקה בחסר. אנא תרמו לוויקיפדיה והשלימו אותו.

מדע וטכנולוגיה
--------------

פרק זה לוקה בחסר. אנא תרמו לוויקיפדיה והשלימו אותו.

תרבות פופולרית
--------------

פרק זה לוקה בחסר. אנא תרמו לוויקיפדיה והשלימו אותו. 
### אדריכלות

* 141 - מקדש אנטונינוס ופאוסטינה נבנה ברומא על ידי הקיסר אנטונינוס פיוס והוקדש לאשתו פאוסטינה, שהוכרזה כאלה לאחר מותה.

אישים בולטים
------------

פרק זה לוקה בחסר. אנא תרמו לוויקיפדיה והשלימו אותו. 
### מנהיגי עולם בולטים

קישורים חיצוניים
----------------

ויקישיתוף מדיה וקבצים בנושא **שנות ה-40 של המאה ה-2** בוויקישיתוף

| עשורים במאה ה-2 |
| --- |
|  | << • 101–109 • 110–119 • 120–129 • 130–139 • 140–149 • 150–159 • 160–169 • 170–179 • 180–189 • 190–199 • >> |
**השתלת ראש** היא תהליך כירורגי הכולל החלפת ראש האורגניזם בראש חלופי. התהליך בוצע עד כה רק בבעלי חיים. תהליך זה שונה מהתהליך ההיפותטי הקרוי השתלת מוח.

השתלת ראש בבעלי חיים
--------------------

לאורך השנים נעשו שורת ניסיונות על מגוון חיות, בהן כלבים וארנבים. רק בשנות השבעים הושגה הצלחה של ממש, אז, קבוצת מדענים מאוניברסיטת Case Western Reserve בראשות רוברט ג. וייט, פרופסור לניתוחי מוח שהושפע מעבודתו של ולדימיר דמיחוב (הצליח להשתיל ראש של כלב על גופו של כלב אחר), ביצעה את הניתוח מעורר המחלוקת של השתלת ראש קוף אחד על גופו של קוף אחר. הניסיון הצליח עד לרמה מסוימת, כשהקוף הצליח להריח, לטעום, לשמוע ולראות את העולם סביבו. הניתוח כלל צריבה זהירה של העורקים והוורידים במטרה למנוע היווצרות חוסר פלזמה בדם. מפני שהעצבים כלל לא נפגעו, חיבור המוח לאספקת הדם שמרה אותו חי מבחינה כימית. החיה שרדה זמן מה לאחר הניתוח ואפילו ניסתה לעיתים לנשוך את הצוות. ב-2001 בוצע שוב הניתוח בהצלחה, גם הפעם על ידי פרופסור וייט.

השתלות ראש נוספות בוצעו ביפן בחולדות. בניגוד להשתלות שהוזכרו לעיל, כללו השתלות אלו הוספת ראש, ויצירת חולדה דו ראשית.

השתלת ראש בבני אדם
------------------

מפני שעדיין לא ניתן לחבר מחדש את חוט השדרה, המטופל שראשו יושתל יהיה משותק בכל גופו, פרט לראש. התהליך עשוי להועיל לאנשים המשותקים בכל גופם וסובלים מכשל מערכות נרחב, מה שיחייב שורת השתלות מורכבות. ייתכן ויתאים גם לאנשים המבכרים שיתוק על מוות (בהינתן התקדמות הממשק מוח-מחשב). אין כיום הסכמה בשאלת מידת האתיות של פרוצדורה זו.

ככל הנראה התהליך יכלול קירור המוח לנקודה בה תיפסק כל הפעילות הנוירונלית, זאת כדי למנוע את מות הנוירונים בזמן שהמוח מושתל. לתהליך מסוכן זה אין תומכים רבים. עם זאת, התומכים בו מציינים שהמוח, בניגוד לכבד, למשל, הוא איבר נייטרלי עבור מערכת החיסון ואין סכנת דחייה מצד הגוף החדש. כאמור, שיקולים אתיים מנעו עד כה כל ניסיון להשתלת ראש אנושי.[דרוש מקור]

העתיד ותאי הגזע
---------------

תאי הגזע מוכרים היטב בעולם הרפואי ביכולתם להפוך לכל תא בגוף האדם. ב-1998 פרד ה. גייג' ממכון סאלק, הראה שניתן לגדל נוירונים חדשים ומתפקדים בהיפוקמפוס, מה שבעבר נחשב היה למגוחך. במכון וויסטר של אוניברסיטת פנסילבניה נעשה שימוש בתאי הגזע לתיקון חוט השדרה של עכברים עד לרמה מתפקדת. אם כן, ייתכן שהמטופל לא יסבול בהכרח משיתוק.

פיתוח טכנולוגיית תיקון חוט השדרה תאפשר ריפוי מגוון מחלות, החל בסרטן (לא מוחי), דרך סוכרת ועד מחלות לב באמצעות השתלת ראש. כל מחלה שפוגעת בגוף לבדו תיוותר מאחור, כשהגוף החדש יאפשר למטופל המשך חיים בריאים וארוכים יותר.

קישורים חיצוניים
----------------

* פטנט 4,666,425 להזנת ראש חיה.

* "The Frankenstein Factor" (December 9, 1999) by Laura Putre, *Cleveland Scene*. Retrieved June 19, 2006.
* "Frankenstein fears after head transplant" (Friday, April 6, 2001), BBC News. Retrieved June 19, 2006.

 **על דוקטור ג. וויט והשתלות ראש:** 

* 
* 
* pg 64
* 
* 
* 
* 
*

הערות שוליים
------------


**הבהרה:** המידע בוויקיפדיה נועד להעשרה בלבד ואינו מהווה ייעוץ רפואי.
**פאני "בובי" רוזנפלד** (באנגלית: **Fanny "Bobbie" Rosenfeld**;‏ 28 בדצמבר 1904 – 14 בנובמבר 1969). הייתה אתלטית יהודייה-קנדית, אלופה אולימפית בעלת שתי מדליות אולימפיות ושיאנית עולם. נחשבה לספורטאית אישה הגדולה ביותר בקנדה בחמישים שנים הראשונות של המאה ה-20. הייתה כוכבת כדורסל, הוקי קרח, סופטבול וטניס.

קורות חיים
----------

רוזנפלד נולדה בדניפרופטרובסק שבאוקראינה לשרה ומקס. משפחתה היגרה לקנדה כשהייתה תינוקת והתיישבה בבארי (Barrie), שבאונטריו. בשנת 1922 עזבה משפחתה לטורונטו. בשנת 1924 זכתה באליפות טורונטו בטניס על משטח דשא.

באליפות קנדה באתלטיקה לנשים שנערכה בשנת 1925 זכתה רוזנפלד ביום אחד בתואר האליפות במספר ענפים: בזריקת דיסקוס, הדיפת כדור ברזל, ריצת 220 יארד, ריצת משוכות, ובקפיצה לרוחק ומקום שני בהטלת כידון ובריצת 100 יארד. אותה שנה בתחרות אתלטיקה היא השוותה את שיא העולם בריצת 100 יארד (11.0 שניות).

### אלופה אולימפית ושיאנית עולם

באולימפיאדת אמסטרדם (1928) נערכו לראשונה תחרויות אתלטיקה לנשים. רוזנפלד זכתה בשתי מדליות, זהב וכסף. היא זכתה במדליית כסף בריצת 100 מטר בתוצאה של 12.3 שניות, אחרי בטי רובינסון מארצות הברית שקבעה שיא עולם חדש של 12.2 שניות ולפני בת ארצה אתל סמית' (12.3 שניות). לאחר מכן היא הובילה את נבחרתה לזכייה במדליית זהב בריצת שליחות 4x100 מטר בשיא עולם חדש של 48.4 שניות, לפני ארצות הברית (48.8 שניות) וגרמניה (49.0 שניות), כבר בשלב המוקדמות קבעה הרביעייה הקנדית שיא עולם חדש של 49.3 שניות. נוסף לכך, סיימה במקום חמישי בריצת 800 מטר בתוצאה של 2:22.4 דקות.

רוזנפלד סבלה מדלקת מפרקים שאילצה אותה לפרוש מספורט תחרותי כבר בשנת 1933. שנה לאחר מכן, היא אימנה את נבחרת הנשים של קנדה באתלטיקה למשחקי האימפריה הבריטית שנערכו בלונדון.

בשנת 1969 נפטרה רוזנפלד בטורונטו.

תארים והישגים
-------------

* בשנת 1955 נכללה רוזנפלד בהיכל התהילה של הספורט הקנדי.
* בשנת 1982 נכללה רוזנפלד בהיכל התהילה של הספורט היהודי.

קישורים חיצוניים
----------------

ויקישיתוף מדיה וקבצים בנושא **פני רוזנפלד** בוויקישיתוף

* פני רוזנפלד, באתר הוועד האולימפי הבין-לאומי
* פני רוזנפלד, באתר olympedia.org
* פני רוזנפלד, באתר Track and Field (נשים)
* אתר "היכל התהילה של הספורט היהודי" (באנגלית).
* פני רוזנפלד, באתר "Find a Grave" (באנגלית)

הערות שוליים
------------

1. ↑  צעירה יהודיה זוכה ברקורד באולימפיאדה, דואר היום, 6 באוגוסט 1928

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007267211205171
* GND: 134055829
* ISNI: 0000 0000 6686 6051
* LCCN: nr2004026333
* VIAF: 28279721
* WorldCat: lccn-nr2004026333

 |
**פקטיאס** (המאה ה-6 לפנה"ס) היה לודי שעורר מרד נגד כורש מלך פרס.

ביוגרפיה
--------

לאחר שלידיה נכבשה בידי כורש וסופחה אל ממלכת פרס האחמנית, מינה כורש אדם בשם טבלוס כסטרפ של האזור. טבלוס קבע את מושבו בסרדיס, כורש הפקיד בידי פקטיאס אוצר של זהב שהיה אמור להגיע אל טבלוס, אולם פקטיאס ניצל את הזהב כדי לשכור שכירי חרב ועורר את הערים השונות באסיה הקטנה למרד כללי נגד פרס. המורדים הטילו מצור על סרדיס וטבלוס הגן עליה בחרוף נפש. כורש מיהר ושלח את מזרס לדכא את המרד. פקטיאס נבהל כששמע על כך ונמלט לעיר קימי. מזרס דרש מאנשי העיר להסגיר אותו, הם שאלו את האורקל המקומי שהשיב להם שעליהם לעשות כמצוותו של מזרס, אולם אנשי קימי היו מסופקים והחליטו לשלוח את פקטיאס למיטילנה. אנשי מיטלינה הסכימו להסגיר את פקטיאס תמורת תשלום, אולם אנשי קימי התחרטו ומיהרו להעביר את פקטיאס לכיוס, אולם אנשי כיוס מסרו אותו לפרסים תמורת שטחים. לא ברור מה עלה בגורלו.

לקריאה נוספת
------------

* הרודוטוס. **היסטוריה**. תרגמו וכתבו מבואות: בנימין שימרון ורחל צלניק-אברמוביץ. פפירוס, בית ההוצאה - אוניברסיטת תל אביב, 1998.
* **כתבי הירודוטוס**. מתורגמים מיוונית עם מבוא והערות מאת ד"ר אלכסנדר שור. ירושלים, ראובן מס, תרצ"ה. העתק דיגיטלי באתר "דעת".

הערות שוליים
------------

1. ↑  הרודוטוס, ספר א', 153.
2. ↑  הרודוטוס, ספר א', 154.
3. ↑  הרודוטוס, ספר א', 156.
4. ↑  הרודוטוס, ספר א', 158.
5. ↑  הרודוטוס, ספר א', 160.
**פנטסיה על נושא רומנטי** הוא סרט קולנוע ישראלי מ-1977 שכתב חנוך לוין וביים ויטק טרץ'. סרט זה היה ניסיונו השני והאחרון של לוין בתחום הקולנוע (לאחר "פלוך" בבימוי דן וולמן מ-1972). התסריט המלא לסרט יצא לאור במסגרת האוסף "אחרון" שיצא לאחר מותו של לוין.

עלילה
-----

הסרט עוסק בחייו העגומים והקומיים של יעקב קולף (אלכס מונטה), אדם פשוט ואפרורי, בחברו קריצר (נסים עזיקרי) רודף הנשים ובגלוסקא (רות סגל) המאוהבת בקולף אך אינה זוכה לאהבתו. לאחר מות אמו מחליט קולף שאין טעם לחייו ומנסה להתאבד, אך ברגע האחרון מגיעה כריסטינה, מלכת שוודיה, שבאה לישראל כדי למצוא חתן, ומצליחה להציל אותו ממוות. היא מנסה לשכנע אותו שיש טעם בחיים, אך לבסוף נוטשת אותו לטובת נסיך ספרדי (דודו טופז).

ביקורת ופרסים
-------------

למרות הערכת המבקרים, לא זכה הסרט להצלחה כלכלית. נדב הולנדר, בביקורת שנכתבה עם צאת הסרט ב-DVD, טוען כי הסרט "אינו פסגת יצירתו של לוין, וניכר בו המאמץ להשתלב במדיום הקולנועי הלא מוכר. אבל הלויניות נמצאת בו בכל רגע ובכל משפט, והיא משעשעת, מדכאת ומקסימה כהרגלו."
הסרט זכה בחמישה פרסים בתחרות הישראלית לסרטים לשנת 1977 בקטגוריות:

* המוזיקה הטובה ביותר (רפי קדישזון) – מקום ראשון
* הצילום הטוב ביותר (חנניה בר) – מקום ראשון
* השחקנית הטובה ביותר (רות סגל) – מקום ראשון
* התסריט הטוב ביותר (חנוך לוין) – מקום ראשון
* הסרט הטוב ביותר – מקום שלישי

כתיבת התסריט
------------

בתחילה תכננו לוין, ויטק טרץ' ודני טרץ' להתבסס על התסריט "קולף" או בשמו האחר "פנטזיה על נושא שוודי", שנכתב בספטמבר 1975 והיה הגרסה השלישית לתסריט. הדבר לא היה מעשי לנוכח התקציב שעמד לרשותם ועל כן שכתב לוין את התסריט עד לגרסתו התשיעית, ושינה אותו מהותית. בנוסף לכך קיצורים שהוכנסו לסרט מכורח המציאות יצרו גרסה חדשה בפועל שהיא למעשה העשירית ועל פיה התסריט שוכתב לאחר מעשה.

השפעת הסרט
----------

אף שהסרט לא זכה להצלחה מסחרית, אחד מהשירים המופיעים בו, "חיה לי מיום ליום", המלווה את הסצנות של גלוסקא, הולחן מחדש על ידי רמי קלינשטיין עבור האלבום "ימי התום" של ריטה, והפך להיות אחד מלהיטיה הגדולים.

קישורים חיצוניים
----------------

* פנטסיה על נושא רומנטי - תסריט, הטקסט המלא, באתר חנוך לוין
* פנטסיה על נושא רומנטי - וידאו, הטקסט המלא, באתר חנוך לוין

* "פנטסיה על נושא רומנטי", במסד הנתונים הקולנועיים IMDb (באנגלית)

* "פנטסיה על נושא רומנטי", באתר AllMovie (באנגלית)

* "פנטסיה על נושא רומנטי", באתר ספר הקולנוע הישראלי

* "פנטסיה על נושא רומנטי", באתר אידיבי

* "פנטסיה על נושא רומנטי", במסד הנתונים הקולנועיים KinoPoisk (ברוסית)

* "פנטסיה על נושא רומנטי", במיזם "אישים" לתיעוד היצירה הישראלית
* זאב רב-נוף, בודדים, אפורים, אומללים, דבר, 17 במרץ 1978, המשך
* נדב הולנדר, עכבר העיר אונליין, חנוך לוין מנסה קולנוע, באתר הארץ, 25 בספטמבר 2009
* תוכנית על הסרט, מתוך הסדרה "היו סרטים", באתר הטלוויזיה החינוכית הישראלית

הערות שוליים
------------

1. ↑  אחרון, חנוך לוין, 1999, עמ' 412
2. ↑  אחרון, חנוך לוין, 1999, עמ' 411
**אנרכיזם באפריקה** מתייחס הן להתארגנות פוליטית אנרכיסטית של חלק מהחברות האפריקניות המסורתיות, והן לתנועה האנרכיסטית המודרנית באפריקה.

אנרכיזם ותרבויות מסורתיות
-------------------------


|  |
| --- |
| **אנרכיזם**
 |
| **זרמים של אנרכיזם**
אנרכו-אגואיזם
אנרכו-אקזיסטנציאליזם
אנרכו-אפיסטמולוגיזם
אנרכיזם יהודי
אנרכו-קומוניזם
אנרכו-סינדיקליזם
אנרכיזם פוסט-קולוניאלי
אנרכו-פרימיטיביזם
אנרכה-פמיניזם
אנרכו-פציפיזם 
אנרכיזם אינדיבידואליסטי
אקו-אנרכיזם
אנרכיזם לאומי
אנרכו-סינתזה
אנרכו-קפיטליזם
אנרכיזם-קווירי
אנרכיזם קולקטיביסטי
אנרכיזם ללא תארים
פוסט-אנרכיזם

---

**אנרכיזם מסביב לעולם**
אנרכיזם בישראל
אנרכיזם בספרד
אנרכיזם באפריקה
אנרכיזם באנגליה
קהילות אנרכיסטיות

---

**אנרכיזם בתרבות**
אנרכיזם וחברה
אנרכיזם ודת
אנרכיזם ואמנות
אנרכיזם שחור
אנרכיזם נוצרי
אנרכיזם בודהיסטי
סמלים אנרכיסטיים

---

**אנרכיזם בהיסטוריה**
הקומונה הפריזאית
מהומות היימרקט
מרד קרונשטאדט
נסטור מאכנו
מאי 1968 |

בספר "אנרכיזם אפריקני: היסטוריה של תנועה" נטענת הטענה ש"במידה כזו או אחרת, כל החברות האפריקניות המסורתיות הכילו בתוכן "מאפיינים אנרכיסטיים" שאם בוחנים אותם לעומקם, מאששות את האמת ההיסטורית שממשלות לא התקיימו מאז ומעולם. הן תופעה מאוחרת ולכן הן לא בלתי-נמנעות בחברה האנושית. בעוד חלק מהמאפיינים האנרכיסטים של החברות האפריקניות המסורתיות התקיימו בעיקר בשלבי התפתחות מוקדמים, חלקן עדיין קיימים גם בימינו.".

הסיבה שבגינה חברות אפריקניות מסורתיות מוגדרות כ"אנרכיות" היא עקב המבנה הפוליטי האופקי שלהן, והעדר מעמדות. בנוסף לכך, ההנהגה של "זקני השבט" בדרך כלל לא התפתחה למבנה סמכותני, שמאפיין את המדינה המודרנית. עם זאת, הושם דגש חזק על ערכים מסורתיים ו"טבעיים". לכן, לדוגמה, אף על פי שלא היו קיימים חוקים נגד אונס, רצח, ניאוף ומעשי כשפים, אדם שביצע מעשים אלו נרדף יחד עם משפחתו. עקרון האחריות הקולקטיבית הוחל במקרים מסוימים.

בתחילת המאה ה-15 החלה להיווצר מערכת של מעמדות בחלקים מסוימים של אפריקה, אף על פי שהיא הייתה קיימת בעבר בחלק מהתרבויות האפריקניות (כמו למשל בממלכת אקסום ובשבט האוסה), במשך מאות שנים. אולם, חלק מהשבטים נשארו "שבטים ללא שליטים", או "אנרכיה מאורגנת" עד היום.

אנרכיזם מודרני
--------------

באפריקה הפוסט-קולוניאלית, החל להתפתח הסוציאליזם האפריקני. הוא נבדל באופן משמעותי מסוציאליזם הקלאסי בכך שהוא שם דגש על שיתוף משאבים כלכליים בצורה "מסורתית", בדומה לנרודניקים ברוסיה.

לקריאה נוספת
------------

* *"Anarchism and Revolutionary Syndicalism in South Africa, 1904-1921"* מאת לוציאן ואן דר וואלט

אסופת מאמרים.
* *"Military Dictatorship and the State in Africa"* מאת Samuel Mbah and I.E. Igariwey

ביקורת אנרכיסטית על משטרים צבאיים.
* *"Toward The African Revolution"* מאת פרנץ פאנון

אסופת מאמרים.
* *"African Anarchism: The History of a Movement"* by Sam Mbah and I. E. Igariwey

סקירה היסטורית.

קישורים חיצוניים
----------------

* אנרכיזם באפריקה
* אנרכיסט אירי באפריקה - מאמר על אפריקה מנקודת מבט אנרכיסטית
* לקראת אנרכיזם אפריקני נמרץ ונרחב
* אינדימדיה של דרום אפריקה
**רובין זקס** (באנגלית: **Robin Sachs**; ‏5 בפברואר 1951 – 1 בפברואר 2013) היה שחקן קולנוע, טלוויזיה ומדבב בריטי שהשתתף במגוון סרטים, תוכניות ומשחקי וידאו. הוא ידוע בעיקר מגילום דמותו של סריס מהסרט כיבוש הגלקסיה ודמותו של איתן ריין מהסדרה באפי ציידת הערפדים.

ביוגרפיה
--------

זקס נולד בלונדון ללאונרד זקס, שחקן בריטי שנולד בדרום אפריקה ולשחקנית אלינור סוממרפילד. הוא היה נשוי פעמיים: לשחקנית הוולשית שאן פיליפס עמה התחתן ב-1979 והתגרשו ב-1991 ולשחקנית קייסי דפרנקו עמה התחתן ב-1996 והתגרש כעבור 10 שנים.

הוא מת בגיל 61 מהתקף לב, 4 ימים לפני יום הולדתו ה-62 בביתו בלוס אנג'לס שבקליפורניה.

משחק
----

הוא החל לשחק ב-1972 בסרט האימה "Vampire Circus" והסרט "Henry VIII and His Six Wives". שנה לאחר מכן שיחק בסדרה הבריטית המצליחה על אדונים ומשרתים את רוברט.

ב-1978 שיחק את בושי בסדרה "BBC Television Shakespeare" מאת ה-BBC.

ב-1987 שיחק בסדרה הבריטית רמפול את הוגו לוטרוורת'.

ב-1991 השתתף בסדרה האמריקאית הקומית בראש של הרמן. לאחר שנתיים שיחק בסדרה רצח במשיכת קולמוס את מרטין קרמר. באותה שנה שיחק בסדרת המדע הבדיוני בבילון 5 בתור נאטוק, בתור וורלנדר נאקאל ובתור הדרון.

ב-1995 שיחק בסדרה של צ'אק נוריס, ווקר.

ב-1997 שיחק בסרט המדע הבדיוני של סטיבן ספילברג פארק היורה: העולם האבוד בתור פאול באומן, אביה של קלי באומן (קמילה בל). אותה שנה החל לשחק בסדרה באפי ציידת הערפדים בתור איתן ריין והמשיך בתפקיד למשך 3 שנים. לאחר שנתיים שיחק בסרט הפנטזיה כיבוש הגלקסיה בתור סריס.

ב-2001 שיחק בסרט הפשע הקומי אושן 11 בתפקיד מוכר. אותה שנה שיחק בסדרה מסע בין כוכבים: וויאג'ר.

ב-2004 שיחק את פטר בראזיר בסרט האימה מגלודון. שנה לאחר מכן שיחק בסדרה זהות בדויה בתור הנס דייטריץ'. בשנה לאחר מכן דיבב בסדרת האנימציה בובספוג מכנסמרובע.

ב-2011 שיחק בסדרת-הבת של דוקטור הו, טורצ'ווד בתור פרופסור בריטי. בשנה שלאחר מכן שיחק בסדרת הדרמה הקומית קאסל כקריין וכן בסדרת הדרמה המשטרתית NCIS.

זקס גם דיבב הרבה דמויות במשחקי וידאו שהאחרון שבהם היה המשחק Mass Effect 3.

קישורים חיצוניים
----------------

ויקישיתוף מדיה וקבצים בנושא **רובין זקס** בוויקישיתוף
* 

* אתר האינטרנט הרשמי של רובין זקס

* רובין זקס, במסד הנתונים הקולנועיים IMDb (באנגלית)
* רובין זקס, באתר "Find a Grave" (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1019316128
* ISNI: 0000 0000 4118 525X
* LCCN: no2002040086
* NTA: 33702135X
* SUDOC: 183119010
* VIAF: 43965667
* WorldCat: lccn-no2002040086

 |
**הוטון פורסט** (באנגלית: **Haughton Forrest**‏;  30 בדצמבר 1826 – 20 בינואר 1925) היה אמן אוסטרלי, שהתמחה בנופים ובסצינות ימיות.

ביוגרפיה
--------

הוא היה אחד מעשרה ילדים שנולדו למשפחה איש צבא. אביו, תומאס, היה פרש של המלכה ויקטוריה. לא ברור מדוע המשפחה הייתה בצרפת, אך הם חיו בה עד 1830, אז מהפכת יולי אילצה אותם לעזוב. הם התיישבו בג'מייקה, שם היה לאביו מטעי סוכר. הוא למד בבית הספר של מאנינג בג'מייקה והמשיך באקדמיה צבאית בויסבאדן.

בשנת 1852 הוא נכנס ליחידת תותחנים בלונדון ומאוחר יותר לחיל הרגלים המלכותי של מונמות'. לאחר שהתקדם לדרגת קפטן הוא התפטר מתפקידו הצבאי, ועבר לשירות המדינה במשרד הדואר הבריטי.

בשנת 1858 הוא נישא לאלמנה, הנרייטה בונס (1824–1893). נולדו להם שני בנים, אחד מהם נפטר בינקות, ושתי בנות. זמן קצר לאחר החתונה הם התיישבו בדרום אנגליה, שם הפליג והחל לצייר. אין שום תיעוד על השכלה באמנויות, ולכן ניתן להניח שהוא היה אוטודידקט.

בשנת 1875, אולי ניסה לחקות את הקריירה של אביו כבעל מטעים, הוא קיבל מענק אדמה בקיטולנד - יישוב אנגלי במדינת פאראנה בברזיל, אך מצא שם סביבה בלתי ניתנת למגורים. בשנה שלאחר מכן הוא קיבל מענק קרקע דומה בצפון מזרח טסמניה על נהר הרינגרומה. עד מהרה הוא נטש גם את המקום ועבר לסורל, שם מילא מספר תפקידים עירוניים, כולל פקיד קרקעות, מפקח עירוני ומפקח על המשטרה. בשנת 1881 הוא עזב את אותם משרדים ועבר לוולינגטון המלטס, פרבר של הובארט, כדי להתמסר כולו לאמנות.

בשנת 1899 נבחרו ציוריו של הר וולינגטון והובארט, חלקם על בסיס תצלומים, לסט הבולים הראשון של אוסטרליה.

במהלך קריירה של כמעט שבעים שנה, הוא הפיק למעלה מ-3,000 ציורים בפורמטים. עיזבונו היה צנוע מאוד ורק בהווה העניין בציוריו התחדש.

גלריה
-----

* 
* 
* 
* 
*

קישורים חיצוניים
----------------

ויקישיתוף מדיה וקבצים בנושא **הוטון פורסט** בוויקישיתוף

הערות שוליים
------------

1. ↑  haughton forrest artwork | Haughton Forrest artwork at The Forrest Project, The Forrest Project (ב־American English)
2. ↑  Haughton Forrest, www.utas.edu.au
3. ↑  Garrott, G. R. "Forrest, Haughton (1826–1925)". Australian Dictionary of Biography.

|  |  |
| --- | --- |
| בקרת זהויות עריכת הנתון בוויקינתונים | 
* ADB: forrest-captain-haughton-6210
* AGSA: 9404
* ISNI: 0000 0000 6707 8313
* LCCN: n83035755
* RKD: 28666
* SNAC: w6wq3fvv
* Trove: 639243
* ULAN: 500126159
* VIAF: 62916137
* WorldCat: lccn-n83035755

 |

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הוטון פורסט"**.
גייוואן הניצב אל מול מגש תה.
**גייוואן** (מילולית: "קערה עם מכסה"; באנגלית: **Gaiwan**; נקרא גם **ז'ונג**; בסינית פשוטה: **盖碗**; בסינית מסורתית: **蓋碗**) הוא כלי סיני המורכב מקערה, צלוחית ומכסה, ומשמש לחליטת עלי תה ולשתיית התה לאחר־מכן. הכלי הומצא בתקופת שושלת מינג.

היסטוריה
--------

לפני שושלת מינג (1368–1644), תה נצרך בדרך־כלל ישירות מן הקערה שבה הוא היה מוכן. אשף התה ליו-יו הסביר שקערה מיוחדת זו צריכה להיות גדולה דיו על מנת לאפשר לבצע בה את הפעולות הנדרשות לצורכי החליטה, אך קטנה מספיק כדי שיהיה נוח לאחוז בה לצורך שתיית התה. המונח עבור הכלי שענה על הדרישות האלו היה צ'וואן (茶碗; שפירושו "קערת תה"). השינויים שחלו במהלך שושלת מינג הן בטקס התה והן בהכנת התה הם אלו שהולידו את הגייוואן.

עיצוב
-----

כלי הגייוואן מורכבים משלושה חלקים: צלוחית, קערה ומכסה. הם מיוצרים ממגוון רחב של חומרים, בהם פורצלן וזכוכית. כלי גייוואן העשויים מחימר ייסין או מירקן מוערכים במיוחד בקרב אספני תה. כלים אלו נוטים להיות קטנים, עם נפח של כ־100–150 מ"ל.

מטרת הכלי
---------

הגייוואן נחשב טוב במיוחד עבור חליטת תה בעל טעמים וניחוחות עדינים, כמו תה ירוק ותה לבן, למרות שבמקרים אלה לא נעשה שימוש במכסה. הרבגוניות של הגייוואן ניכרת במיוחד בהכנת חליטות של תה אולונג בגלל יכולתו המיוחדת של סוג זה להחלט מספר פעמים [דרושה הבהרה], אך ניתן להשתמש בגייוואן עבור כל סוג של תה. הגייוואן חשוב בטעימות תה בזכות המשטח הפתוח והמזוגג שלו: עצם המשטח הפתוח מאפשר לצפות בתה בזמן שהוא נחלט, ועצם היותו מזוגג מונע משינוי הטעם והארומה של התה בזמן החליטה. המכסה של הגייוואן מאפשר לחלוט את התה בקערה ולשתות ישירות ממנה (באופן מסורתי המכסה משמש על מנת לחסום את העלים ובעצם־כך להקל על השתייה), או לצקת את התה לתוך מכולה נפרדת.

גייוואן היא השיטה המועדפת לחליטת תה ירוק ותה לבן, שכן הפורצלן הקיים בגייוואן קולט את החום ואינו גורם נזק לתה. שיטה זו מתאימה פחות עבור חליטת תה שחור, שכן המכסה הגדול מאפשר לחום לברוח מהר מדי בזמן תהליך החליטה. כלי הגייוואן נפוצים במיוחד בצפון סין לחליטת סוגי תה ריחניים, דוגמת תה יסמין.

* גייוואן בעל מכסה מפורצלןגייוואן בעל מכסה מפורצלן
* גייוואן פתוח העשוי מפורצלןגייוואן פתוח העשוי מפורצלן

דרך שימוש
---------

בדרך כלל המשתמש יאחז את שלושת החלקים בו־זמנית בעזרת שתי ידיו. את הצלחת נהוג להחזיק עם אצבעות יד ימין, בעוד האגודל מונח על קצה הקערה. יד שמאל מחזיקה המכסה, אשר משמש לסינון עלי התה טרם השתייה. צורת שימוש זו לרוב דורשת אימון, שכן הנוזל שבכלי נוטה להיות חם.

ראו גם
------

* תה סיני
* צ'וואן

קישורים חיצוניים
----------------

ויקישיתוף מדיה וקבצים בנושא **גייוואן** בוויקישיתוף
 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"גייוואן"**.
**גיטרנאים** (שם מדעי: **Rhiniformes**) היא סדרה בעל-סדרה בטאים, ממחלקת דגי סחוס. הגיטרנים אוהבים מים רדודים וחמים. לעיתים ניתן לראותם על החוף, כשחלק מגופם מחוץ למים. שמם ניתן להם בשל מבנה גופם המשונה המזכיר את כלי הנגינה גיטרה. 

בקדמת גופם חוטם מחודד וגוף רחב דמוי מעוין. מאחור גופם דק ומסתיים בזנב בשרני בעל סנפירים קטנים. גופו חלק ומכוסה קשקשים קטנטנים. רק על גבו הם יוצרים שורה קוצנית חדה. כלפי מעלה, מעל חלקו הקדמי של הראש, בולטות העיניים הגדולות, וכלפי מטה מתפתחים הפה הרחב ופתחי הזימים. צבעם של הגיטרנים וצורתם מותאמים לקרקעית החולית של הים, שבה הם נוברים ומוצאים את מזונם שמורכב מרכיכות, תולעים וסרטנים שונים. אורך גיטרן מצוי הנפוץ בים התיכון מגיע ליותר ממטר. במקומות שונים הוא משמש למאכל אדם. התפתחות ביצי הגיטרן אחרי ההפריה נעשית בתוך רחם הנקבה. כעבור 7-8 חודשים מסתיים ההריון, והנקבה משריצה מספר גיטרנים קטנים, המתחילים מיד בחיים עצמאים.

מיונים מחודשים מחשיבים את כל בני המשפחה לחלק מהסדרה רינופריסטיים (Rhinopristiformes).

מיון
----

* סדרת גיטרנאים (Rhiniformes)
	+ משפחת כנוריתיים (Rhinidae)
	+ משפחת גיטרניים (Rhinobatidae)
	+ משפחת גלאוקוסתגיים (Glaucostegidae) - בה סוג אחד: גלאוקוסתגוס (*Glaucostegus*). בעבר היו חלק ממשפחת הגיטרניים.
	+ משפחת טריגונוריניים (Trygonorrhinidae) - בעבר היו חלק ממשפחת הגיטרניים.

בעבר בני הסוג כינורן (*Rhynchobatus*) היו נחשבים למשפחה נפרדת, אך כיום הם חלק מהכנוריתיים.

ייתכן שכל בני הסדרה שייכים כיום לרינופריסטיים.

קישורים חיצוניים
----------------

ויקישיתוף מדיה וקבצים בנושא **גיטרנאים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
 |

| דגי סחוס |
| --- |
| כסויי זימים | כימראים |  |
| דמויי כריש (מחוייצי זימים) | 

|  |  |
| --- | --- |
| כרישים גלניים | כרישאים • דמויי עמלץ • זנבתנאים • הטרודונטאים |
| בעלי קוץ | מגרנאים • קוצנאים • מלאכי ים • שש זימאים |

 |
| בטאים (מחוייצי זימים) | טחנאים • מסורנאים • תריסנאים • גיטרנאים • רינופריסטיים • חשמלנאים |
פירוש נוסף ערך זה עוסק באי בסקוטלנד. אם התכוונתם למשמעות אחרת, ראו הוי (פירושונים).

**הוי** (באנגלית: **Hoy**; מנורדית: **Háey** - "האי הגבוה") הוא אי באיי אורקני שבצפון סקוטלנד בממלכה המאוחדת. שטחו של האי 143 קמ"ר ומתגוררים בו כ-430 תושבים (2011). האי הוא השני בגודלו מבין איי אורקני (אחרי האי מיינלנד). 

כביש האייר (The Ayre), העובר על סוללה, מקשר את האי לאי סאות' וולס. 

לחופי האי מצוקים גבוהים - מהגבוהים שבממלכה המאוחדת. גבוהו של מצוק ראש סנט ג'ון (John's Head) הוא 350 מטרים. בין תצורות הטבע הידועות שבאי הוא האיש הזקן מהוי. 

באי מצוי חורש טבעי - הצפוני ביותר באיים הבריטיים. הנקודה הגבוהה באי, ולמעשה הנקודה הגבוהה ביותר באיי אורקני, היא גבעת וורד (Ward Hill) שגובהה 479 מטרים.

היסטוריה
--------

ממצאים ארכאולוגיים שהתגלו באי ובהם קבר סלע חצוב שמכונה דוורפי סטיין הממוקם במערב האי, מעידים על התיישבות מהתקופה הנאוליתית. קבר זה דומה באופיו לקברים מתקופה זו או מתקופת הברזל שהתגלו לחופי הים התיכון.

האי היה מיושב בתקופה הויקינגית ועל פי המיתולוגיה הנורדית, האי הוא אתר הקרב הנצחי בין הדינג והוגני.

בשל חשיבותו האסטרטגית של האי הוקמו בו ביצורים בתקופת מלחמות נפוליאון ובהם הצפוני שבין מגדלי מרטלו. כמו כן, האי, השוכן לחופי אגן סקפה פלו, שימש כמרכז עבור הצי המלכותי ובליינס שבאי היה ממוקם בסיס מרכזי של הצי במלחמת העולם הראשונה והשנייה.

חלקו הצפוני של האי משמש כיום כשמורת טבע בשל ציפורי הים המקננות בו ובייחוד החמסנים הגדולים (Stercorarius skua) וצוללנים אדומי הגרון (Gavia stellata).

תחבורה
------

מעבורות אורקני מפעילה קווי מעבורת המקשרים את ליינס שבאי ואת לונגהופ שבסאות' וולס עם האי פלוטה ועם יוטון שבמיינלנד, ואת מואנס שבהוי עם האי גראמסיי ועם סטרומנס שבמיינלנד.

אזכורים תרבותיים
----------------

האי שימש רקע לוידאו קליפ משנת 1984 של השיר "Here Comes The Rain Again" של להקת יוריתמיקס.

גלריה
-----

* צוקי החוף האטלנטי של הוי, דרומית לרקוויקצוקי החוף האטלנטי של הוי, דרומית לרקוויק
* האיש הזקן מהוי, מבט מדרוםהאיש הזקן מהוי, מבט מדרום
* מרכז המבקרים סקאפה פלומרכז המבקרים סקאפה פלו
* המגדלור הגבוה של הויהמגדלור הגבוה של הוי
* מרכז האימרכז האי
* חלקו הדרומי של האיחלקו הדרומי של האי

קישורים חיצוניים
----------------

ויקישיתוף מדיה וקבצים בנושא **הוי** בוויקישיתוף
* אתר האינטרנט הרשמי של הוי
* גלריית תמונות של האיש הזקן מהוי (אורכב 15.04.2009 בארכיון Wayback Machine)
* הוי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 132287778
* WorldCat: viaf-132287778

 |
ציור של מקהלת רון מאת הצייר שבתאי אלדג'ם
**מקהלת רון** הייתה מקהלת פועלים בניצוחו של קונראד מאן שפעלה בישראל במשך קרוב ל-15 שנה, בשנות ה-40 וה-50.

המקהלה הוקמה ביוזמת המפלגה הקומוניסטית הישראלית, על בסיס מקהלת פועלים שפעלה בשנת 1945 במסגרת המועדון "תרבות לעם" בתל אביב.
מבקר המוזיקה מנשה רבינא כתב על המקהלה בתחילת דרכה: "זמרה טובה בהדרכתו של מנצח טוב בפי מקהלה טובה."

בשנות פעילותה הופיעה המקהלה ברחבי הארץ וכן בפסטיבלים ברחבי העולם. ב-1947, לאחר פסטיבל הנוער והסטודנטים בפראג, ערכה המקהלה סיור הופעות בצ'כוסלובקיה ובצרפת.
בהשפעת מלחמת העולם השנייה והניצחון על הנאצים, הרפרטואר של המקהלה כלל שירים סובייטיים מתורגמים לעברית, שירי פרטיזנים, ובמקביל - שירי פועלים, שירים עבריים ושירים בשפות שונות. המקהלה שרה גם קנטטות ושירים שאת לחניהם כתב המנצח עצמו. נשמרו שישה שירונים של המקהלה.

בין זמרי המקהלה הידועים היו אסתר חצרוני, שמעון ישראלי, ראובן שפר שחקן התיאטרון הקאמרי ואחד מארבעת חברי רביעיית התיאטרון ודוד חנין, אביו של חבר הכנסת דב חנין. דוד הצטרף למקהלה והיה מהזמרים הבולטים בה. במקהלה פגש את חברתו לחיים, שולה שגדלה במשפחה דתית בכרם התימנים בתל אביב.

קישורים חיצוניים
----------------

* מקהלת רון, באתר זמרשת
* קרני עם-עד, הצייר שחזר, "ידיעות הקיבוץ", 2 במאי 2008, כולל ציור של שבתאי אלדג'ם המתאר את מקהלת רון

הערות שוליים
------------

1. ↑  הצייר שבתאי אלדג'ם העניק את התמונה לקבוצת שילר, לאות תודה על הבית החם שמצא שם בעת עלייתו ארצה. התמונה שמורה בקיבוץ במועדון לחבר. המנצח שבקדמת התמונה הוא קונרד מן. מעל לזמרים נראית המלחמה הסמלית בין כוחות הטוב לכוחות הרשע, מנקודת הראות של אלדג'ם, שהיה זמר במקהלה וקרוב לקומוניסטים הישראלים.
2. ↑  מנשא רבינא, תוים | המקהלה בניצוחו של מן, דבר, 11 בינואר 1946.
**הוֹכֶה פְלוֹהֶה** (בהולנדית: **Hoge Veluwe**) הוא פארק לאומי במחוז חלדרלנד ליד העיר ארנהם, המנוהל על ידי קרן פרטית. שטחו של הפארק 55 קמ"ר והוא שמורת הטבע הרציפה הגדולה ביותר בהולנד. רובו מתאפיין בנוף שדות ושיחים מישורי אך הוא כולל גם חוליות (דיונות) ויערות. האזור עוצב בתקופת הקרח כמורנה בשולי קרחון. במקום נמצאים שני מוזיאונים, מוזיאון מוזיאונדר (Museonder) לביולוגיה וגאולוגיה של האזור ו**מוזיאון קרולר-מילר** לאמנות (המחזיק את האוסף השני בגדלו של יצירות וינסנט ואן גוך אחרי מוזיאון ואן גוך באמסטרדם), בשטחו הנרחב פזורות יצירות אמנות רבות ופסלים סביבתיים.

היסטוריה
--------

שטח הפארק נרכש על ידי בני הזוג הלנה קרולר-מילר (Helene Kröller-Müller) ואנטון קרולר (Anton Kröller) כאחוזה פרטית ב-1909. הם הביאו למקום חיות על מנת לפתח במקום ציד. במקביל החלו להקים מבנה מוזיאון שיאכסן את אוצרות האמנות שאספו כאספני אמנות. אולם, המשבר הכלכלי העולמי לא איפשר לבני הזוג לקיים את תוכניותיהם. ב-1935 הם תרמו את אוסף האמנות שלהם לממשלת הולנד, בתמורה להתחייבותה של זו להקים את המוזיאון. אדמות האחוזה הפכו לפארק שנמסר לניהול של קרן שהוקמה בסיוע הלוואה ממשלתית. כך הייתה האחוזה לפארק הלאומי השני במדינה.

בין בעלי החיים בפארק נמנים מאות פריטים של אייל אציל ואייל הכרמל, כבש מופלון וחזירי בר. כן ניתן למצוא בו שועלים, גיריות ודלק אירופי.

שטחו של הפארק מגודר ובשעריו נגבים דמי כניסה, במהלך השנים גברו התלונות על כך שהוא דורש דמי מעבר ממטיילים ורוכבי אופניים העוברים בדרכים החוצות אותו (ושאינם מעוניינים לבצע עיקוף ארוך). החל מ-2007 משלמים רוכבי אופניים השוהים בשטח זמן קצר יחסית (האופייני לחצייתו) סכום מופחת.

בפארק עצמו פועלת מערכת של שיתוף אופניים, במסגרתה יכולים מטיילים לתור את הפארק.

מוזיאון קרולר-מילר
------------------

מוזיאון קרולר-מילר
סמוך לשער הכניסה לפארק מכיוון הכפר אוטרלו (Otterlo) ניצב מבנה המוזיאון וגן הפסלים רחב הידיים שלו. בני הזוג קרולר-מילר היו מבין הראשונים שזיהו את גאוניותו של וינסנט ואן גוך ובין היתר נמצאים באוסף ציוריו מרפסת בית הקפה בלילה וגרסה של אוכלי הבולבוסים, באוסף המוזיאון נמצאות גם יצירות של פיט מונדריאן, ז'ורז'-פייר סרה, אודילון רדון, ז'ורז' בראק, פול גוגן, לוקאס קראנאך האב, ג'יימס אנסור, חואן גריס ופבלו פיקאסו. 

מבנה המוזיאון תוכנן על ידי אנרי ון דה ולדה ונחנך ב-1938. גן הפסלים נפתח לציבור ב-1961. ב-1977 נפתח אגף תערוכות מתחלפות.

מוזיאון מוזיאונדר
-----------------

מערכת שורשים של עץ בן 135 שנה במוזיאון מוזיאונדר
המוזיאון הוקם במרכז הפארק ב-1993 על ידי בעלה של המלכה ביאטריקס, קלאוס פון אמסברג. במקום תצוגה קבועה של הביולוגיה והגאולוגיה של האזור (בהם הסבר ותצוגה על היווצרותו הגאולוגית של האזור וסלעים תועים; מאובנים ושלדים של יצורים שחיו במקום בעבר כגון דוב מערות וקרנף אירופאי, פיל ישר-חט ושור הבר ומערכת שורשים של עץ קדום בן 135 שנה) ותערוכות מתחלפות.

קישורים חיצוניים
----------------

ויקישיתוף מדיה וקבצים בנושא **הוכה פלוהה** בוויקישיתוף
* אתר האינטרנט הרשמי של הוכה פלוהה
* האתר הרשמי של מוזיאון קרולר-מילר
* היסטוריה של הפארק (בהולנדית)
* מוזיאונדר (בהולנדית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007553739305171
* GND: 4287522-5
* LCCN: sh90002287
* VIAF: 172590713
* WorldCat: viaf-172590713

 |
מקהלת מונטוורדי וסולני הבארוק האנגליים בעת חזרה על המיסה בסי מינור מאת באך.
**מקהלת מונטוורדי** נוסדה בשנת 1964 על ידי ג'ון אליוט גרדינר לביצוע "תפילות ערבית" Vespers
של מונטוורדי (1610) בקפלת קינגס קולג', קיימברידג'. המקהלה, כהרכב המתמחה בבארוק, עשתה לה שם במחויבותה הסגנונית וברפרטואר רב המידות שלה, המקיף מוזיקה מן הבארוק המוקדם עד למוזיקה קלאסית של המאה ה-20.

צליינות הקנטטות של באך
----------------------

בשנת 2000 לקחה עליה המקהלה, יחד עם סולני הבארוק האנגליים מסע הופעות שאפתני, מסע צליינות לביצוע קנטטות הקודש של באך ביותר מ-60 כנסיות, לציין את יובל ה-250 למות המלחין. ההקלטות שנעשו במהלך צליינות הקנטטות של באך יצאו בחברה שהקים ג'ון גרדינר אליוט בעצמו, "סולי דאו גלוריה" (לטינית: "תהילה לאל לבדו", אחד משלושת העקרונות של הנצרות הפרוטסטנטית, והמילים בהן חתם באך רבים מכתבי היד של הקנטטות שלו).

ראו גם
------

רשימת הקלטות בערך בוויקיפדיה האנגלית.

קישורים חיצוניים
----------------

* 

* אתר האינטרנט הרשמי של מקהלת מונטוורדי (באנגלית)

* מקהלת מונטוורדי, באתר MusicBrainz (באנגלית)

* מקהלת מונטוורדי, באתר Songkick (באנגלית)

* מקהלת מונטוורדי, באתר בילבורד (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007569902405171
* BnF: cb139050757 (data)
* CiNii: DA08594860
* GND: 1099157-8
* ISNI: 0000 0001 2260 1585
* LCCN: n81014583
* MusicBrainz: a3016390-1ea7-41e2-afac-8d3d3d021fe0
* NKC: kn20030215125
* SUDOC: 059756799
* VIAF: 158201004
* WorldCat: lccn-n81014583

 |

* מקהלת מונטוורדי באתר מונטוורדי הפקות
**אנריקו צ'רוטי** (באיטלקית: **Enrico Ceruti**; ‏ 1806–1883) היה בונה כינורות איטלקי יליד קרמונה, הידוע כאחרון בשושלת המפוארת של בוני כלי קשת בקרמונה.

ביוגרפיה
--------

אנריקו היה בנו של **ג'וזפה צ'רוטי** ונכדו של ג'ובאני באטיסטה צ'רוטי. נוסף לבניית כלי נגינה, היה פעיל גם כסוחר בכלים עתיקים משובחים ועמד בקשרי מסחר עם **לואיג'י טאריסיו** (Luigi Tarisio) ועם **ז'אן-בטיסט וויון** (Jean-Baptiste Vuillaume).

בהיותו דור שלישי לבוני כינורות, למד אנריקו את משלח ידו מאביו ג'וזפה, וכמוהו גם ניגן בקונטרבס. בשנת 1826 עזב את בית המשפחה. ברשומות הוא מופיע בשנת 1830 כבונה כינורות, אם כי מן השנים שלפני 1840 נותרו רק כלים ספורים שיצר. מומחים מעלים סברה, כי אנריקו עבד עם אביו בשנות ה-40' וה-50' של המאה ה-19, סיבה אפשרית לנדירותם יוצאת הדופן של כלים מעשה ידי ג'וזפה בתקופה זו. אנריקו עלה על אביו הן כבונה כלי נגינה והן כנגן קונטרבס.

בתקופה שבה טובי היצרנים האירופאים חיקו את סטרדיואריוס ואת גוארנרי דל ג'זו, בחר אנריקו בנתיב שונה. עבודתו מלמדת, כי שאב את השראתו במידה רבה ממשפחת ברגונצי. אנריקו הציג את כלי הנגינה שבנה בתערוכות בערים שונות באירופה, אך על אף זכייה במדליה בלונדון, נראה שעבודתו לא זכתה להערכה רבה מחוץ לאיטליה ועל כן לא צבר עושר רב. בין תלמידיו הנודעים גאטנו אנטוניאצי.

לקריאה נוספת
------------

* Duane Rosengard, Contrabbassi Cremonesi, Ed.Turris, Cremona, 1992.
* The Late Cremonese - by Erin Shrader STRINGS magazine
* The Late Cremonese Makers - Dmitry Gindin
* Four Centuries of Violin Making - Tim Ingles
* Vannes, Rene (1985) [1951]. *Dictionnaire Universel del Luthiers (vol.3)*. Bruxelles: Les Amis de la musique. OCLC 53749830.
* William, Henley (1969). *Universal Dictionary of Violin & Bow Makers*. Brighton; England: Amati. ISBN 0901424005.
* Walter Hamma, *Meister Italienischer Geigenbaukunst*, Wilhelmshaven 1993, מסת"ב 3-7959-0537-0

הערות שוליים
------------

1. ↑  צ'ארלס בר ודואן רוזנגארד, "אנריקו צ'רוטי", מילון גרוב למוזיקה ומוזיקאים אונליין
2. ↑  בר ורוזנגארד, שם
3. ↑  בר ורוזנגארד, שם
**קורמורן מנומר** (שם מדעי: ***Phalacrocorax punctatus***) הוא מין של עוף ימי ממשפחת הקורמורניים האנדמי לניו זילנד. בעבר סיווגו אותו כחלק מסוג יחידי - *Stictocarbo* שבוטל. כיום הוא שייך לסוג קורמורן והוא נחשב לקרובו של המין קורמורן פיט (*Phalacrocorax featherstoni*) מאיי צ'טהאם.

קורמורן זה תואר בידי החוקר הגרמני יוהאן ריינהולד פורסטר (אנ') ב-1786, אשר הפליג לצד ג'יימס קוק לניו זילנד וירה באחד הפרטים, אותם הוא כינה בשם "קורמורן חלילי".

תיאור
-----

אורך הקורמורן 64 עד 74 סנטימטרים בממוצע ומשקל 700 עד 1,200 גרם והוא בעל כסות נוצות שחורות על גבו, עם נוצות כנפיים וזנב חומים כהים והפנים והעיניים צהובות. המקור ארוך יחסית וגם צהוב והסנטר ו"כיפת הראש" שחורים, כשהחלק העליון של החזה אפור. מהלחיים ומטה עובר פס לבן לאורך הצוואר והחזה והבטן לבנים לחלוטין. הרגליים צהובות עם קרומי שחייה. לאורך הכנפיים והגב ישנם כתמים שחורים, מהם קיבל הקורמורן את שמו. שני הזוויגים דומים במראם.

הקורמורן חי סביב חופי האוקיינוס השקט והוא מצוי בעיקר באי הדרומי, האי סטיוארט ופרטים בודדים נראים גם באי הצפוני. האוכלוסייה העולמית כוללת בין 10,000 עד 50,000 פרטים, המקננים סביב צוקים וחופי סלעים לאורך ניו זילנד בלהקות של אלפי פרטים.

הקורמורן יכול לחפש מזון באוקיינוס, מעל 6 קילומטרים מהחופים והוא צולל אחרי דגים ודיונונים, אחריהם הוא רודף בעזרת רגליו הארוכות מתחת המים. הוא יכול לצלול עד 30 שניות, כשהשיא המתועד הגיע ל-70 שניות מתחת למים. הקורמורן גם בולע אבנים קטנות שיסייעו לטחינת טרפו. הקורמורנים לרוב דגים לבד אך לעיתים רחוקות דגים יחדיו.

האוכלוסייה העולמית של הקורמורן לא מצויה בסכנה.

קישורים חיצוניים
----------------

ויקישיתוף מדיה וקבצים בנושא **קורמורן מנומר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ITIS
* NCBI
* GBIF
 |

הערות שוליים
------------

1. ↑  קורמורן מנומר באתר הרשימה האדומה של IUCN

| סולתאים |
| --- |
| נחשוניים |
| נחשון | נחשון אמריקאי • נחשון הודי • נחשון אפריקאי • נחשון אוסטרלי | 
 |
| פרגטיים |
| פרגטה | פרגטה הדורה • פרגטת אסנשן • פרגטת אי חג המולד • פרגטה גדולה • פרגטה קטנה |
| סולתיים |
| סולה | סולת המסיכה • סולת נסקה • סולה לבנת-בטן • סולה כחולת-רגל • סולה אדומת-רגל • סולה פרואנית |
| סולת אבוט (סוג ומין יחיד) | סולת אבוט |
| סולת גנט | סולה צפונית • סולת הכף • סולה אוסטרלית |
| קורמורניים |
| קורמורן | קורמורן אדום-רגל • קורמורן גלאפגוס • קורמורן הגדה • קורמורן מנומר • קורמורן פיט • קורמורן ברנט • קורמורן פלגי • קורמורן אדום-פנים • קורמורן נאוטרופי • קורמורן מצויץ • קורמורן ימי • קורמורן שחור-פנים • קורמורן הודי • קורמורן קטן שחור • קורמורן מנומר אוסטרלי • קורמורן גדול • קורמורן אפריקאי • קורמורן יפני • קורמורן הכף • קורמורן סוקוטרה |
| קורמורן קטן | קורמורן הכתר • קורמורן ג'אווה • קורמורן קטן דוגוני • קורמורן גמדי • קורמורן קנים |
| קורמורן כחול-עין | קורמורן גואניי • קורמורן קיסרי • קורמורן ג'ורג'יה הדרומית • קורמורן אנטארקטי • קורמורן האי הרד • קורמורן קורטז • קורמורן מגלני • קורמורן מקווארי • קורמורן קרגלן • קורמורן מלכותי ניו זילנדי • קורמורן אוטגו • קורמורן פובו • קורמורן צ'טהאם • קורמורן קמפבל • קורמורן אוקלנד • קורמורן באונטי |